Tasos P.

Ο Tasos P. είναι Έλληνας δημιουργός και από τους κυριότερους εκπροσώπους της ανεξάρτητης ηλεκτρονικής μουσικής σκηνής στην Ελλάδα.

Βιογραφία 
Γεννήθηκε στην Αθήνα τον Οκτώβριο του 1975. Το 1995 σπουδάζει στο Τμήμα Νομικής στο Εθνικό και Καποδιστριακό Πανεπιστήμιο Αθηνών ενώ παράλληλα ολοκληρώνει τις σπουδές του στο Ωδείο Φίλιππος Νάκας. Τα επόμενα έτη παρακολουθεί σεμινάρια σύνθεσης και παραγωγής στο Ωδείο Αθηνών ενώ το 2010 παρακολουθεί για δύο έτη μαθήματα φωνητικής και τραγουδιού. 

Από το 2015 ανήκει στο δυναμικό της ανεξάρτητης ελληνικής δισκογραφικής εταιρείας FM Records.

Μουσική Πορεία 
Το 2015 κυκλοφορεί την instrumental σύνθεση "Mother Of Mine (Anna)" αφιερωμένη στη μητέρα του Άννα που έφυγε από καρκίνο το 2013 . Tον Οκτώβριο του 2016 η εισαγωγή του κομματιού αποτελεί τη μουσική επένδυση στο σποτ για την Ομαδική Εικαστική Έκθεση "Η Πρόληψη Μέσα από την Τέχνη" για τον καρκίνο του μαστού που προβάλλεται στην κρατική τηλεόραση και ακούγεται στο κρατικό ραδιόφωνο

Πρώτο άλμπουμ (2015) 
Το Δεκέμβριο του 2105  κυκλοφορεί το άλμπουμ "Heart Of Mine (Anna)" μέσα από το οποίο ξεχωρίζουν το τραγούδι "Angel Of Mine" μαζί με τη λυρική cross over σοπράνο Μάνια Βλαχογιάννη και το τραγούδι "Anna" μαζί με την Ελληνοαμερικανίδα συνθέτρια Thespina Patronas

Δεύτερο άλμπουμ (2019) 
Τον Μάρτιο του 2017 συνθέτει το instrumental μουσικό θέμα "Voices (Istimpei)"  για το τηλεοπτικό σποτ της εκδήλωσης «ΡΟΥΠΕΛ 1941, Η ΑΝΑΒΙΩΣΗ», που διοργανώνεται κάθε Μάϊο στις Σέρρες ενώ τον Δεκέμβριο του ίδιου έτους κυκλοφορεί μαζί με τη σοπράνο Μάνια Βλαχογιάννη το τραγούδι "Memories".   

Tο Δεκέμβριο του 2019 κυκλοφορεί το άλμπουμ "The Libra Sessions", μία συλλογή με νέες αλλά και παλαιότερες συνθέσεις όπως τα "Bliss", "Untitled", "BabyLove" (με την Αμερικανίδα Genevieve), "Give High Love" και "Dream" με τη Μάνια Βλαχογιάννη στα φωνητικά και σε παραγωγή του Γιώργου Λαζάρου.   

Το "Bliss" αποτελεί το μουσικό θέμα της μικρού μήκους ταινίας "Επιστρέφει" ("Returns")  ενώ τα τραγούδια "Untitled" και "BabyLove" ακούγονται στα ραδιόφωνα και μπαίνουν στο Official Chart του Digital Singles Chart της IFPI Greece    .

Παράλληλα η σύνθεση "Untitled" προβάλλεται στο βρετανικό μουσικό κανάλι του MTV  ενώ το άλμπουμ "The Libra Sessions" βραβεύεται στην Αμερική με το Ασημένιο Μετάλλιο (Silver Medal Winner - Outstanding Achievement)  στo διαδικτυακό ιντερνετικό μουσικό διαγωνισμό των Global Music Awards

Τρίτο άλμπουμ (2020) 
Το Νοέμβριο του 2020 κυκλοφορεί το άλμπουμ "Retro Boy".  Μέσα από αυτό ξεχωρίζουν τα singles "Isolated", "Humane" και το ελληνόφωνο "Πες μου τί σημαίνει αγάπη". Το τραγούδι "Humane" με τη Γαλλίδα Ny Aina στα φωνητικά ψηφίζεται στη διαδικτυακή ιντερνετική ψηφοφορία του LGBTQ Music Chart της Αγγλίας την 51η εβδομάδα του 2020.   

Το καλοκαίρι του 2021 κυκλοφορεί το τραγούδι «Été D’Amour» με την Κολομβιανή Thaissa στα φωνητικά, σε στίχους του Χρήστου Κουτρουφίνη και mixing/mastering του Γιώργου Λαζάρου, τραγούδι που ακούστηκε στα ραδιόφωνα και ανέβηκε στο διαδικτυακό digital chart στην #1 θέση στην κατηγορία World Music της Αγγλίας, ενώ τον Νοέμβριο του ίδιου έτους ακολουθεί η κυκλοφορία του E.P. "Retro Boy Revisited" όπου περιέχεται το τραγούδι "Night Runner", ένα synthwave track με τον Αμερικανό τραγουδιστή Samtar στα φωνητικά, σε στίχους του Χρήστου Κουτρουφίνη και mixing/mastering του Γιώργου Λαζάρου.    

Τον Φεβρουάριο του 2021 το τραγούδι «Été D’Amour» προκρίνεται στον Ημιτελικό του Παγκόσμιου Διαγωνισμού Σύνθεσης «International Songwriting Competition» στο Νάσβιλ των Ηνωμένων Πολιτειών όπου ξεχώρισε ανάμεσα σε 21.000 συμμετοχές από τις οποίες προκρίθηκαν στον Ημιτελικό μόνον το 11%.

Δισκογραφία 
Albums 

Heart Of Mine (Anna) (2015) F.M. Records Greece

The Libra Sessions (2019) F.M. Records Greece

Retro Boy (2020) F.M. Records Greece

E.P.S

Libra Part One (2017) F.M. Records Greece

Libra Part Two (2018)  F.M. Records Greece

Retro Boy Revisited (2021) Meditelectro

Παραπομπές 

Έλληνες μουσικοί